15 Пасхъэ зыцӀэ мэфэкӀ мэфэшхор къэсымэ, цӀыфхэр зыкӀэлъэӀурэ хьапсчӀэс горэ шъхьафитэу къафитӀупщыжьыныр Ӏэшъхьэтет Пилат ихабзэу щытыгъ. 16 А мафэхэм Вараввэ ыцӀэу, зы хьапсчӀэс цӀэрыӀо горэ ахэмэ яӀагъ. 17 Арыти, ахэр къызызэӀукӀэхэм, Пилат яупчӀыгъ:Хэта шъхьафитэу къышъуфэстӀупщыжьынэу шъузфаер? Варавва, хьаури ХристоскӀэ заджэхэрэ Исус ара?18 Пилат арэущтэу зыкӀяупчӀыгъэр шъугъоным къыхэкӀэу ахэмэ Исус къызэрэӀэкӀалъхьагъэр ешӀэти ары.19 Пилат унэшъошӀ тӀысыпӀэм тесызэ, ишъуз лӀыкӀохэр къыфигъакӀохи къыраригъэӀуагъ:Мы лӀэу шъыпкъагъэ зиӀэм мыхъун горэ епшӀэкъон, сыда пӀомэ нычэпэ пкӀыхьапӀэ Ӏае слъэгъуи, мы лӀым пае къин сщэчыгъэ.20 Ау Пилат Вараввэ шъхьафитэу къырагъэтӀупщыжьынэуи, Исус рагъэгъэкӀодынэуи дин пэщэшхохэмрэ нахьыжъхэмрэ цӀыф купышхохэм араӀуагъ.21 ТӀумэ язэу хэта шъхьафитэу къышъуфэстӀупщыжьынэу шъузыфаер? ыӀуи, Ӏэшъхьэтетэу Пилат джыри зэ цӀыфмэ ариӀуагъ.Вараввэ ары, къаӀуагъ ахэмэ.22 Адэ, ХристоскӀэ заджэхэрэ Исус сыд есшӀэщт?ариӀуагъ Пилат.Къащым теГулӀ! къаӀуагъ зэкӀэ ахэмэ.23 Сыда ащ бзэджагъэу ышӀагъэр? къыӀуагъ Пилат. Ау ахэр нахь инэу къэзэрэгъэкууагъэх:Къащым теГулӀ!24 Пилат зи хишӀыхьан ымылъэкӀэу, цӀыфхэр нахь къызэрэбырсырыхэрэр зелъэгъум, псы къышти, цӀыфхэм апашъхьэ ыӀэхэр щитхьакӀыжьхи къыӀуагъ:Мы лӀэу шъыпкъагъэ зиӀэм ылъ сэ къыстефэрэп. Ар шъо шъупшъэ илъ!25 Ащ ылъ тэри тибынхэми къыттерэф! къаГуагъ зэкӀэ цӀыфхэм.26 Джащыгъум Пилат Вараввэ шъхьафитэу афитӀупщыжьыгъ. ЕтӀанэ дзэлӀхэр Исус къамыщкӀэ ригъаохи, къащым тыраӀулӀэнэу аӀэкӀилъхьагъ.